**Anexa nr. 13**

**REGULAMENT**

**privind modalitatea de închiriere**

**a utilajului buldoexcavator/tractor/remorca sau cisterna, aflate în patrimoniul comunei Sâniob**

Art. 1 - Prevederile prezentului regulament stabilesc reguli de închiriere şi exploatare a buldoexcavatorului/tractor/remorca sau cisterna, aflate în proprietatea comunei Sâniob, judeţul Bihor, în beneficiul persoanelor fizice şi juridice interesate, pentru a efectua lucrări specific, nefiind posibilă închirierea pentru lucrări care implică utilizarea accesoriilor foarfecă și tocător.

Art. 2 – (1) În vederea obţinerii de venituri suplimentare la bugetul local al comunei Sâniob, se instituie prin hotărâre a Consiliului local taxa specială de închiriere a utilajelor tip, aflate în proprietatea comunei Sâniob.

* (2) Taxa specială de închiriere – stabilită initial, se poate ajusta anual de asemenea prin hotărâre a Consiliului local, în funcţie de evoluţia preţului la carburant, caracteristicile tehnice ale utilajului, gradul de uzură al acestuia şi a cheltuielilor de întreţinere şi funcţionare, pe bază de notă de fundamentare întocmită în acest sens.

Art. 3 - Procedura de închiriere este următoarea:

- orice persoană interesată poate depune o cerere scrisă la caseria primăriei, în acest înscris urmând a preciza numărul estimativ de ore pentru care se solicită închirierea utilajului, locaţia şi activităţile care dorește a fi executate;

- Cererea se supune aprobării primarului care va programa data şi ora deplasării utilajului, în funcţie de alte solicitări similare sau de necesităţile autorităţilor locale care au prioritate exclusivă;

- stabilirea taxei aferente timpului de închiriere estimate de solicitant, comunicarea valorii acesteia solicitantului, respectiv achitarea taxei la casieria instituţiei, se fac anterior începerii executării lucrărilor solicitate;

- închirierea utilajelor se face pentru minim o oră, urmând a putea fi cronometrate în continuare fracţiuni de oră (minim jumătate de oră) pentru continuarea lucrării;

- taxarea perioadei de timp pentru închiriere începe cu ora deplasării utilajului din locul unde se află parcat şi se termină la ora la care acesta se reîntoarce la locul de parcare;

Art. 4 – (1) Conducătorul utilajului va ţine o evidenţă privind:

- numărul de ore de funcţionare, pe zile;

- operaţiunile executate şi locaţia;

- consumul de carburant, defalcat pe fiecare solicitare în parte (în situaţia în care în aceeaşi zi utilajul este închiriat de către două sau mai multe persoane fizice sau juridice diferite);

- cheltuieli de întreţinere.

 - (2) Evidenţa prevăzută la alin. (1) se va viza de către primarul comunei.

 - (3) Conducătorul utilajului răspunde pentru exploatarea acestuia în condiţiile respectării caracteristicior tehnice, fără suprasolicitare care ar duce la uzuri premature.